ચેન્નાઈના ઓલરાઉન્ડર (ડાબોડી બેટ્સમેન અને ઓફ્ફ સ્પિનર) વોશિંગ્ટન સુંદરે આજની મેચમાં રમીને T20I ફોર્મેટમાં પ્રવેશ કર્યો હતો. એને ભૂતપૂર્વ ટેસ્ટ ક્રિકેટર અને હાલની પસંદગી સમિતિના એક સભ્ય સરનદીપ સિંહના હસ્તે T20I કેપ આપવામાં આવી હતી. એ સમયે ટીમના વડા કોચ રવિ શાસ્ત્રી પણ હાજર હતા. સુંદર T20I ફોર્મેટમાં ડેબ્યૂ કરનાર ભારતનો સૌથી યુવાન વયનો ક્રિકેટર બન્યો છે. તેની વય 18 વર્ષ અને 80 દિવસ છે. આ પહેલાં રિષભ પંત 19 વર્ષ અને 120 દિવસની વયે T20I ક્રિકેટમાં પ્રવેશ કરનાર ભારતનો સૌથી યુવાન ક્રિકેટર બન્યો હતો.